Romeinen 11:20,21 Die kerk van die Nuwe Testament en daarna het Israël nie as God se volk vervang nie. Die HERE het Sy volk Israël nie verwerp nie. Ons sien dit baie duidelik op die Pinksterdag. Waar stort Christus Sy Gees uit? In Jerusalem. Daar waar die verbondsvolk saamgekom het om die Pinksterfees te vier. Dat was toe veral ’n dankfees vir die oes. Dit is die dag dat die HERE Sy volk Israël opsoek om hulle die evangelie van Christus te verkondig. Om hulle op te roep om in Christus wat aan die kruis gehang het en opgestaan het uit die dood hul lewe toe te vertrou. As hulle met hartseer in hul hart oor die verwerping van die Here Jesus tot Hom kom, sal Hy hulle alles vergewe. Dan gee Hy hulle selfs Sy Gees om ander van Christus te vertel en op te roep by Hom verlossing te vind.